ତାର'ର ଘରେ ବାଦଲ ରହିଲା ଏବଂ କିଛିଦିନ ପରେ ବାଦଲର ସ୍ୱାସ୍ଥ୍ୟାବସ୍ଥା ଟିକେ ବଦଳିଲା ଏବଂ ସେଠାରେ ସେ ଗୋଟିଏ ପାଉଁଜି ପାଇଲା ଯେଉଁଟା କି ଚାନ୍ଦିନୀର । ତାରା ତାକୁ ସେ ପାଉଁଜି ପାଇଥିବା ଜାଗା ପାଖକୁ ନେଇକି ଗଲା । ସେଠାରେ ପ‌ହ‌ଞ୍ଚିଲା ପରେ ସେ ଗୋଟିଏ ଝିଅକୁ କାନ୍ଦି କାନ୍ଦି ଦଉଡ଼ି ପଳାଇଯାଉଥିବାର ଦେଖିଲା ଏବଂ ତା'ର ପିଛା କଲା । କିଛିବାଟ ଗଲା ପରେ ଯାହା ଦେଖିଲା, ସେ ବିଶ୍ୱାସ କରିପାରିଲା ନାହିଁ । କିଛି ଦୂରରେ ଯିଏ ବସି କାନ୍ଦୁଥିଲା, ସେ ଆଉ କେହି ନ ଥିଲା । ସେ ହିଁ ଥିଲା ତା'ର ଚାନ୍ଦିନୀ । ଚାନ୍ଦିନୀ ମରିଯାଇଛି ବୋଲି ଭାବି ଦାଦଭାଇ ଏବଂ ତା'ର ଲୋକମାନେ ତାକୁ ଅଳିଆ ଗଦାରେ ପକାଇଦେଇ ଆସିଲେ । ମାତ୍ର ସେ ମରି ନ ଥିଲା ବରଂ ବୋହେସ ହୋଇଯାଇଥିଲା । ସେମାନେ ପଳାଇଯିବା ପରେ ସେ ସେହି ଜଙ୍ଗଲରେ ରହିଯାଇଥିଲା ।